Torrende a su monte amigu

A sos logos chi tue abitaias
in sa tua galana gioventura
torras como poeta cun tristura
privu de cuddas forzas chi tenias.

Cando pizzinnu fisti non creias
a sa legge ’e sos annos tantu dura;
ca tue nos ingannasa natura
cun sas varias tuas fantasias.

A sas serras in giru a sas piantas
tristu pregunto: sezis cambiadas,
o deo più non sò cuddu chi fia?

Gai tue poeta andas e cantas,
e de sas caras gioias passadas,
ischidas cun sos versos s’armonia.